LET集團控股有限公司

LET集團控股有限公司乃太陽城集團嘅一部分，以前叫做太陽城集團控股有限公司，長期以賭博生意為主業。

呢間嘢舊時揾得最多錢嘅部件有二，為開喺澳門，搞現場賭博嘅太陽城貴賓會，同埋設於菲律賓及柬埔寨，搞直播賭博嘅太陽城網絡賭博平台；兩者都專去大陸揾客，由於令到該地資金嚴重流失，均已經俾中共打擊到收咗皮。家陣，佢聲稱自己嘅核心業務在於位處俄羅斯、菲律賓及越南之綜合度假村，亦喺大陸營運緊間商場。

此公司嘅舊老細周焯華响2021年11月27號俾澳門司法警察捉咗，然後一直被圂住；响2021年11月30號，佢開喺澳門嘅所有賭廳摺埋；盧衍溢响2022年5月13號成為佢新嘅阿頭；响2022年8月18號，間嘢個名改成宜家噉樣。

備注

參攷

拎

類:澳門賭業